**Tampereen tuomasmessu**

**Tuomasväen kokous 1.6.2022 klo 18-19.30, Seurakuntien talo, Emmaus**

**Läsnä:** Meri Ala-Kokko pj, Kaija Jääskeläinen siht., sekä 16 muuta tuomasta.

**Tarjoiluista** vastasi Anita Viitasaari.

**Avaus ja alkuhartaus**

Puheenjohtaja avasi kokouksen ja piti alkuhartauden, jonka teemana oli tulevan sunnuntain, helluntain, evankeliumiteksti (Joh. 14: 23-29). Meri kertoi Pyhän Hengen olevan hänelle läheisin Kolmiyhteisen Jumalan persoonista. Pyhä Henki ylläpitää elämää täällä maailmassa. Tuomasmessussa tärkeää on avoimuus, se, että joukko erilaisia ihmisiä tekee yhdessä - mihin tehtävään meitä messussa milloinkin kutsutaankaan. Rukouksena oli Kati Pirttimaan kirjasta ”Rukoilemme toistemme puolesta ” helluntain rukous. Hartaus päätettiin virteen 125, Kosketa minua, Henki.

**Esittelykierroksessa** kerrottiin lyhyesti millainen kunkin kytkentä tuomasmessuun -ja yhteisöön on.

**Vuoden 2021 toimintakertomus**

Meri nosti esiin vuoden 2021 päätapahtumia:

* korona esti kokoontumiset keväällä, syksyllä messuissa henkilömäärä oli rajoitettu
* kevään aikana järjestettiin 5 tuomaskirkkoa, tuhkakeskiviikon messu sekä Sanan suvipäivien tuomashenkinen juhlakirkko; partiolaisten juhlamessu siirrettiin syksyyn ja juhannusaaton messu peruutettiin
* syksyllä järjestettiin 5 tuomasmessua sekä tapahtumien yönä tuomaslaulajaiset,
* messujen radiointi päättyi kesällä; kaikki tuomaskirkot ja -messut striimattiin Aleksanterin kirkon YouTube-kanavalle.
* toimintaohje otettiin käyttöön keväällä; toiminta pääosin vapaaehtoistoimintaa, mutta muutamille maksettiin erityistaidoista palkkio
* tuomasiltoja järjestettiin keväällä ja syksyllä; niitä oli mahdollista seurata myös etänä
* komeronhoitajien vastuulla oli Aleksanterin kirkon ulkovitriinin hoito,
* kevään tuomaskirkkojen striimauksiin käytettiin paljon vaivaa ja rahaa, mutta se kannatti

Keskustelua herätti, miksi Tampereella peruttiin messuja, mutta Helsingissä ei. Todettiin, että toiminta lähtee eri pohjalta. Helsingissä on yhdistys, joka noudattaa omia sääntöjä; Tampereella noudatetaan seurakuntayhtymän sääntöjä.

Toinen kysymys koski sitä, miten saatiin kolehtivastuut (1500 euroa/kohde) nimikkokohteille hoidettua. Täysin niitä ei saatu katettua. Dessien aids-orvoille ja Naisten Pankille saatiin kummallekin noin 1200 euroa. Thaimaan luterilaiselle seminaarille ja stipendiaatille ei valitettavasti saatu mitään. – Keväällä kirkkokansaa ei ollut ja syksylläkin väkimäärä oli vähäinen.

**Vuoden 2023 toiminta- ja taloussuunnitelma**

Meri esitteli ensi vuoden suunnitelmaa.

* järjestetään 15-16 messua, jotka striimataan,
* tuomasyhteisön strategiaa kehitellään kevään aikana,
* kummikohteet: kolme kohdetta 1500 euroa/kohde,
* järjestetään koulutusta yhteistyössä muiden kanssa (Palveleva puhelin, Avoin kirkko ym)
* järjestetään tuomasiltoja sekä ainakin yksi tuomaspäivä
* budjetin loppusumma on 43 744 euroa,
* valtakunnalliset kirkon juhlat ilmeisesti siirtyvät myöhemmäksi MM-kiekon takia

Tiina Eskelinen nosti esiin ajatuksen yhteisestä matkasta, joka suunnattaisiin Ranskaan. Ehdotus sai kannatusta ja Tiinalle annettiin vilkkaassa keskustelussa evästystä matkakohteista ja matkavaihtoehdoista. Tiina lupasi selvittää matkamahdollisuutta.

**Tuomaiden toimintaohjeen päivittäminen**

Toimintaohje hyväksyttiin keväällä 2021 ja sen kanssa on opeteltu elämään ja toimimaan. Todettiin, että ohjetta voidaan muokata jatkossa tarpeen mukaan; tiimien tehtävänkuvausta ei ole ehditty tehdä, joten tiimien toivotaan miettivän kuvauksiaan kuluvan vuoden aikana.

Keskustelussapuheenjohtaja toi esille, että uudessa vastuuryhmässä pitää miettiä, miten voidaan vähentää kokousten määrää 10 -> 6 (tai 4), sillä tuomaspapin työpanosta ei voi käyttää ensimmäisen vuoden tapaan.

Yksi ratkaisu olisi, että Meri ei olisi tiimeissä mukana, mutta vastuuryhmän kokouksessa hänen olisi kuitenkin tärkeä olla. Puheenjohtajuutta voisi jakaa tasaisesti puheenjohtajiston kesken. Myös muidenkin tuomasteologien panosta voisi käyttää enemmän hyväksi.

Toimintaohjeen kahdeksanteen pallukkaan ehdotettiin seuraavaa muutosta: ”Messussa käytetään kyseisen pyhän mukaisia Evankeliuminkirjan tekstejä” muotoon: ”Messussa käytetään Evankeliuminkirjan tekstejä pääsääntöisesti kyseisen pyhän mukaan.”

Päätettiin, että vastuuryhmä käsittelee vielä ohjetta ja siihen on mahdollista vielä ilmoittaa muutosehdotuksia.

Kirkkosaliemännät kertoivat muuttaneensa tiimin nimeä -> kirkkosalivastaavat

**Uuden vastuuryhmän valinta**

**Vanhasta** jää pois Hannu Hahto, Kaija Jääskeläinen, Jouni Siirtola, Päivi Mäki-Jokela

* Todettiin, että nykyiset sihteerit ovat jäämässä pois. Todettiin, että kokouskäytäntöä voi muuttaa niin, että laaditaan päätöspöytäkirjat. Kokouksessa käytyä keskustelua on kuitenkin hyvä tuoda jonkin verran esiin.

**Uusi vastuuryhmä:** Kirsti Ahonen, Meri Ala-Kokko, Anne Karhola, Päivi Katko, Tuula Latvala (sihteeri), Jarmo Lehtinen, Kalle Mäki, Sari Papunen, Aarne Plukka, Timo Saarinen, Anne Vehmas, Mikko Wirtanen

**Muut asiat**

ei muita asioita

**Puheenjohtaja kiitti** vanhaa vastuuryhmää, kutsui uuden ja vanhan vastuuryhmän elokuun vetäytymispäivään ja toivotti kaikille hyvää kesää.